*Jézus így szólt hozzájuk: „Ha az Isten volna a ti Atyátok, szeretnétek engem, mert én az Istentől indultam el, és tőle jövök; nem magamtól jöttem, hanem ő küldött el engem.* (Jn 8,42)

A Mindenható Istennel ápolt kapcsolat helyreállítja az értékrendet. Aki bekerült Isten családjába, mert személyesen átélte a bűnbocsánatot, annak a mennyei Atya valóban az élő Atyja. Akkor Jézus a testvérem, aki életét adta értem, ezért nagyon szeretem Őt.

Jézus nem Önmaga miatt volt a földön, küldetése volt, az Atya tervében volt. Amiért jött, azt pontosan végrehajtotta, nem tett hozzá és nem vett el belőle. Ennek eredménye az elvárt végcél: Isten megbékélt a teremtettséggel.

Jézus nem magától jött a földre, nem Önmagáért élt, nem saját magát akarta megvalósítani „csak” az Atya akaratát teljesíteni. Ma is lehet így élni bárkinek! *Vadon Gyula*